નવી દિલ્હી, 20 મેઃ નરેન્દ્ર મોદીને સંસદીય દળના નેતા તરીકે આજે ચૂંટવામાં આવ્યા છે. સંસદ ભવને પહોંચ્યા બાદ નરેન્દ્ર મોદીએ ભવન ખાતે માથુ ટેકવ્યું હતું અને નેતા તરીકે પસંદગી પામ્યા બાદ તેમણે ભવનમાં ઉપસ્થિત સભ્યોનું સંબોધન કર્યું હતું. જ્યા તેમણે ઉપસ્થિત સભ્યોનો આભાર માન્યો હતો. દેશની જનતાનો આભાર માન્યો હતો અને ભારતીય જનતા પાર્ટી દ્વારા તેમને જે દાયિત્વ સોંપવામાં આવ્યું તે બદલ આભાર માન્યો હતો. આ સાથે જ જ્યારે તેઓ સભ્યોને સંબોધિત કરી રહ્યાં હતા ત્યારે અડવાણીએ કહેલા એક શબ્દને લઇને તેઓ ભાવુક થઇ ગયા હતા, મુશ્કેલીથી તેઓ પોતાના આસુંને રોકી શક્યા હતા અને ગળે ડુમો ભરાતા તેમણે અડવાણીજીને કહ્યું હતું કે તમે આ શબ્દનો પ્રયોગ ના કરો. એક દિકરો ક્યારેય પોતાના માતા પર કૃપા કરતો નથી, ભાજપ મારી માતા છે અને મે તેના પર કૃપા નથી કરી.